** **ОБЩИНСКИ СЪВЕТ - ГРАД РУДОЗЕМ, ОБЛАСТ СМОЛЯН**

**тел: 0306/99199; факс: 0306/99141; e-mail:** [**obsrud@abv.bg**](mailto:obsrud@abv.bg)**;**

**П Р О Т О К О Л № 16**

На 19.09.2024 г. в залата на Общинския съвет - Рудозем се състоя шестнадесето извънредно заседание на Общински съвет - Рудозем.

Заседанието бе открито от Председателя на Общински съвет – инж. Венцислав Пехливанов: „Уважаеми дами и господа общински съветници, уважаеми господин кмете, общинска администрация! По присъствен списък присъстват осем души, кворум имаме.

Съгласно присъствения списък:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ПРИСЪСТВИЕ |
| 1. | инж. Венцислав Венциславов Пехливанов | ПРИСЪСТВА |
| 2. | д-р Денис Александров Инджов | ПРИСЪСТВА |
| 3. | Димитър Радославов Мадански | ПРИСЪСТВА |
| 4. | Диан Фиданов Малеков | ПРИСЪСТВА |
| 5. | Николина Ангелова Костадинова | ПРИСЪСТВА |
| 6. | Семир Севдалинов Сираков | ОТСЪСТВА |
| 7. | Александър Еминов Гюров | ПРИСЪСТВА |
| 8. | Хайридин Хайриев Молабрахимов | ОТСЪСТВА |
| 9. | Денис Минков Кедиков | ПРИСЪСТВА |
| 10. | инж. Радослав Валентинов Филизов | ОТСЪСТВА |
| 11. | Шукри Асанов Халилов | ОТСЪСТВА |
| 12. | Николай Бисеров Михтарски | ПРИСЪСТВА |
| 13. | инж. Евелин Веселинов Бозов | ОТСЪСТВА |

Ето защо на основание чл. 25 от ЗМСМА и чл. 64, чл.65, ал.1, както и 94а от Правилника за организацията и дейността на Общински съвет – Рудозем, откривам днешното шестнадесетото извънредно заседание.

Дневният ред е изпратен предварително. Предполагам, че сте се запознали, информирани сте. Понеже е извънредна сесията, тука става въпрос само за една точка, която е именно актуализация на бюджет 2024г., към 31.07.2024г. Предлагам така предложеният дневен ред в една точка да бъде гласуван анблок, който е съгласен с вдигане на ръка. Благодаря ви! Против? Няма. Въздържали се за протокола – няма.

Общ брой общински съветници:13

Присъствали:8

Гласували:8

За: 8

Против: 0

Въздържали се: 0

Дневният ред е приет.

Колеги, предлагам да подложим на гласуване и участие на общинска администрация. Тук е главният счетоводител на Община Рудозем, както и кмета на с. Чепинци. Отново с вдигане на ръка, който е съгласен да приеме да могат да участва общинска администрация, моля за гласува. Благодаря ви! Против – няма. Въздържали се – няма.

Общ брой общински съветници:13

Присъствали:8

Гласували:8

За: 8

Против: 0

Въздържали се: 0

Приемаме и участие на общинска администрация.

Заседанието протече при следния

***Д Н Е В Е Н   Р Е Д:***

*1. Актуализация на Бюджет 2024г. към 31.07.2024 г. /вх. N169/16.09.2024 г./*

*Докл.: Кмет на Община Рудозем*

**По първа точка от дневния ред**

Инж. Пехливанов: „Точката е ясна – *Актуализация на Бюджет 2024г. към 31.07.2024 г. /вх. N169/16.09.2024г./*

Вносител на докладната е кмета на Общината. Точката е разглеждана в икономическата комисия, преди един час. Становището на икономическата комисия беше положително. Имате думата по точката за въпроси, разяснения от общинска администрация, кмета е тука. Заповядайте колеги. Господин Михтарски, заповядайте!“

Господин Михтарски: „Уважаеми господин Пехливанов, уважаеми господин Кулевски, уважаеми колеги! Относно точката, която днес ще разглеждаме, аз първо ще имам един въпрос, след което ще направя и две предложения, тоест редакция в проекторешение. Въпросът ми е – каква е причината проектът свързан с читалищата да не може да се осъществи тази година? Защото вие така сте посочили и сте ни предоставили писмото, с което Агенция пътна инфраструктура ни уведомява, че спира разглеждането на нашият проект до приемане на нормативния акт и по този въпрос е ясно защо се налага промяна в бюджета.“

Инж. Пехливанов: „Благодаря Ви господин Михтарски. Господин кмете заповядайте, имате думата.“

Господин Кулевски: „Уважаеми господин Председател, уважаеми дами и господа Общински съветници, относно въпроса на господин Михтарски, средствата за читалищата, които вие гласувахте в началото на годината или 243 300 лв. не мога да бъдат усвоени до края на годината, защото съвсем наскоро сключихме споразумение и тепърва ще играем процедура за избор на изпълнител. Което ще рече, че до края на годината реално не може да завършим строително-монтажните работи. Аз поне ги виждам така нещата, че ние процедурите реално ще ги изиграем до ноември, ако има обжалване може да влезне и в новата година, така че моето предложението е тези средствата да бъдат пренасочени за дейности, които реално ще могат да бъдат изпълнени до края на годината, затова е моето предложение. Разбира се следващата година отново ще предложа на общински съвет да бъдат гласувани тези средства, защото ние имаме ангажимента да съфинансираме двата проекта.

Относно 100-те хиляди лв., които заложихме за изкуствените неравности, за изграждането на изкуствени неравности и това, което общинска администрация трябваше да направи - го направи. Реално ние сме изпроектирали самите неравности - изкуствени неравности. Предложени бяха в КАТ за съгласуване, където реално бяха съгласувани, но в Агенция пътна инфраструктура или Областно пътно управление, подразделението на Агенция пътна инфраструктура, получихме това писмо, което ви беше дадено и на вас. С което реално ние не можем да изпълним този ангажимент, който бяхме поели пред гражданите на Община Рудозем. Надявам се, че този нормативен документ ще бъде приет и реално догодина ще може да го изпълним и този ангажимент, който сме поели.

А иначе средствата, които сме заложили за… бяхме заложили за читалищата видно от докладната са изцяло, пренасочени за проектиране на улици, пътища, изграждането на поливна система в парк - в парка, който се изгражда в момента под джамията и до спорната зала, пешеходен надлез към Оскрушево с оглед на това, че се изпълнява проекта за обходния път на Община Рудозем - изключително важен проект. Улици в Капитан Петко Войвода и Иван Вазов. Това са улиците от седма към Мейково и надолу към 6-та, така наречената шеста, улици в Хаджарско, улици Ела, Бор и Бук, това са всички улици в квартал с Оскрушево, улици в село Борие, улици в Равнината и Байкушевска, които към момента се изпълняват и реално трябва да ги разплатим след изпълнението на проекта. Разбира се и това Смилян-Букаците-Горово-Витина-Елховец това също е проект, който се изпълнява по програмата Приложение 3 към Министерство на регионалното развитие благоустройство и Министерство на финансите. И пътят до село Грамаде - от път II-86 до моста на село Грамадe и там сме предвидили проектиране. Надявам се, че до края на годината реално ще може да ги изпроектираме тези улици и пътища и пешеходен надлез и ще може да усвоим от тези средства или поне ще имаме сключени договори, за да може тези средства да бъдат усвоени.“

Инж. Пехливанов: „Благодаря Ви! Господин Михтарски, да? Имате думата.“

Господин Михтарски: „Аз благодаря за Вашия отговор и в тази връзка ще предложа така две промени в това, което вносителя предлага като проекторешение:

Първото ми предложение е - средствата от дейност 832 - служби и дейности по поддържане ремонт, изграждане на пътищата - параграф 5203 - придобиване на друго оборудване, машини и съоръжения за сметка на обект изкуствени неравности и повдигнати пешеходна пътеки от Републиканската пътна мрежа на Община Рудозем, в размера на 100 000 лв. се плануват за: моето предложение те да бъдат планувани в дейност 606 – изграждане, ремонт и поддържане на уличната мрежа. Като в параграф бъдат включени в параграф 5100 - основен ремонт, проектно-проучвателни работи и строително-монтажни работи на стоманени предпазни огради /мантинели/ обезопасителни парапети, улично осветление, изкуствени неравности - повдигнати пешеходни пътеки и поставяне на маркировка по улица „Просвета“ в село Чепинци, като общия размер да бъде на стойност 60 000 лв. Веднага давам пояснение - това е улицата, която свързва центъра на селото с училището в село Чепинци. Тази улица е една от най-натоварените. А там ежедневно децата на село Чепинци по няколко пъти преминават през тази улица. Тя не е обезопасявана най-вероятно от нейното изграждане. Няма парапети, няма мантинели! Има две изкуствени неравности, които смятам, че са направени без да отговарят на каквито и да норми. Там не се осъществява никакъв контрол върху движение по пътищата и така нататък. И моето мнение цитирайки, това което господин Кулевски е написал в обяснителната си записка, когато обсъждахме изпълнението на бюджета на общината за първото полугодие, че при разходването на средства трябва да се спазва приоритетът на разходите и финансова дисциплина. Смятам, че на този етап този пътен участък приоритетно трябва да бъде ремонтиран за сметка на предвидени средства, както вносителят е предложил 20 000 лв. за текущ ремонт, без да се пояснява къде е този ремонт и 40 000 лв. за външни услуги - за погасяване на просрочени задължения за снегопочистване и опесъчаване на вътрешните улици. Всички знаем, че средствата за снегопочистване и опесъчаване те са целеви. Това, че ние по някакъв начин сме надвишили тези средства и макар, че аз имам и конкретни забележки към изпълнението на тази…на тази дейност смятам, че тези две дейности не са приоритет в сравнение с…как да кажа… комфорта на децата на Община Рудозем.

Второто ми предложение отново е свързано с тези средства по дейност 832 и моето предложение останалите 40 000 лв. да бъдат включени в дейност 619 - други дейности по жилищно строителство, благоустройство и регионално развитие, като… тоест те да бъдат включени в дейност, останалите 40 000 лв. не както вие сте посочили в дейност 619, а отново в дейност 606, като те бъдат съответно включени в параграф 5100 за основен ремонт, за проучвателна и проектантска работа и строително-монтажни работи на улица „Васил Левски“ в град Рудозем, в участъка от сервиз Чилингирови до моста към Средно училище „Свети Свети Кирил и Методий“. Въпреки, че този въпрос съм го поставял няколко пъти виждам, че в случая средствата… това, което вие сте дали като предложение трябва да отидат за външни услуги за механизация и текущ ремонт в размер на 10 000 лв. Пак се обръщам към колегите - моля Ви, така обмислете моето продължение, гласувайте по съвест. Смятам, че децата заслужават да не газят локви, да не дишат праха. Смятам, че те трябва да се движат по безопасни улици и сега е момента, в който разполагаме с тези средства и това може да стане до края на годината. Благодаря!“

Инж. Пехливанов: „Благодаря Ви господин Михтарски! Господин Кмете, понеже беше адресирано до Вас предложението да се направи промяна. Така направените предложения от колегата Михтарски, ние така или иначе ще трябва да ги подложим на гласуване, но въпреки всичко Вие, ако имате нещо да кажете по отношение на неговото предложение, имате думата.“

Господин Кулевски: „Имам, разбира се! Аз първо искам да попитам господин Михтарски тези 60 000 лв., кой направи КСС-то, за да знаем точно толкова ли средства трябват и са необходими за направата на тези изкуствени неравности и закупуването на еластични огради? Общо взето аз съм запознат с проблема, ако може да се нарече проблем. Ако… аз лично смятам първо за средствата, които Вие казахте 40 000 лв. от зимно поддържане, че нямаме ангажимент, получаваме целеви средства. Не е така, защото ние получаваме целеви средства единствено и само за снегопочистване на Републикан… на общинска пътна мрежа, а не на вътрешни улици. Средствата, които дължим към момента мисля, че нямаме задължения за пътища за снегопочистване, имаме единствени за вътрешно улици и затова сме заложили тези 40 000 лв., ако ги съберем разбира се до края на годината, защото това са собствени средства, да може да ги разплатим. За да направим изкуствените неравности отново трябва да проектираме, трябва да правим процедура и аз съм убеден, че до края на годината няма да може да изразходим тези средства. Така, че моето предложение си остава такова каквото е, а относно второто предложение за ремонт…за основен ремонт на „Васил Левски“ в участъка от сервиза на Чилингирови до моста на училището, аз лично съм изпратил Техническата служба от Община Рудозем, направено е КСС, както за този участък така и за участъка зад болницата, а сметките показа, че трябват около малко над 50 000 лв., за да бъде направен. И там също трябва да проектираме или трябва да минем като текущ ремонт, но като текущ ремонт не може да правим бордюри и съоръжения, такова е указанието и от Министерството на финансите. Затова моето предложение си остава, ангажимента към тези две предложения - нямам нищо напротив, догодина да ги гласуваме, да направим едно СМР и за двете за двете ваши предложения. Аз лично поех ангажимент за участъка на улица Васил Левски от Чилингиров до моста, така че това ще бъде моя предложение в новия бюджет.“

Инж. Пехливанов: „Добре, благодаря Ви господин Кмете. Колеги, някой още? Господин Малеков?“

Господин Малеков: „Благодаря! Уважаеми господин Председател, уважаеми господин Кмете, уважаеми господа общински съветници, уважаеми служители на общинска администрация, кметове на кметства. Аз искам да направя едно предложение също по бюджета, относно тези 100 000 лв., които са. Които ние така след това писмо на АПИ, което ние получихме е ясно, че не можем да ги използваме и не можем да направим изкуствените неравности, които искахме в целия град, по трите пътя, които минават на територията на общината-републикански. Моето предложение е следното: чрез Председателя на Общински съвет да изпратим едно официално запитване до АПИ и до Областния управител- Защо на път II-86 Пловдив-Средногорци-Рудозем има монтирани такива неравности в село Хвойна, в Бачково? Те по какъв начин са монтирани и те така по какъв ред са монтирани? Другото, което в момента виждаме - днес ме занимаваха хора от Бяла река, от село Бял река, че се изграждат изкуствени неравности на път III-86-81 Рудозем – Смилян, в село Смилян. По същия начин е питането - защо ни накараха нашите легнали и скоростоограничители така наречени, които бяха в Бяла река, да ги демонтираме, да ги махнем от пътната мрежа на АПИ, а сега в момента АПИ по някакъв начин разрешават отново монтиране на скоростоограничители на този път? Искаме да отправите официално запитване до АПИ, дали можем и ние да се монтираме нашите скоростоограничители на този път, защото хората в Бяла река за нас също са приоритет. Благодаря Ви!“

Инж. Пехливанов: „Благодаря Ви господин Малеков! Абсолютно разумни са всички предложения, които се дадоха.

Господин Михтарски към вас първо - Да, всичко това, което казвате категорично сме единодушни. Вярно е, така е - животът и здравето, не само на децата, на всички жители на Община Рудозем за нас най-важен. Знаете в какъв аспект го казвам, съвсем скоро така имаме… сблъскахме с нещо, което дълбоко достигна до всеки от нас. Но, господин Михтарски ние не искаме и не можем, а и не бива от позицията, която заемаме по някакъв начин да изразяваме някакви пристрастия, защото еднакво важни са и живота и здравето на жителите на всички населени места. Да така е наистина, имате основание в Чепинци вероятно от 50 години или не знам от колко няма поставяне на такава еластична ограда, но за съжаление във всички останали населени места няма, говоря за селата от Община Рудозем. Така че, ако трябва наистина да бъдем на висотата на едни държавници, на едни хора, които милеят за всички жители на Община Рудозем не трябва така да подхождаме на парче и това, което във въпроса ви се съдържаше към кмета на общината - той наистина човека прави всичко необходимо, така че всички пробойни да бъдат запушвани, но аз мисля, че с ангажимента, който той пое сега пред всички нас, а и през цялата общественост, защото всичко това се гледа на живо записи има, мисля че е достатъчно да направим едно остойностяване на всички необходими материали, средства, които за следващата година, но не само за кметство Чепинци. Да разбирам, че нали вие сте пристрастен заради това, че всеки ден пътувате от това населено място, но ние всички трябва да милеем за всички жители на общината. Така че, моето предложение лично е така да бъдем на висотата на едни истински държавници и общественици. Всеки от нас ще гласува естествено по съвест, както сме го правили всеки път, всеки един от нас. Но нали, тази закачка не е необходимо на този етап, защото това е много тънка струна, не искаме да свирим на нея. По отношение на предложението, което е направила общинска администрация за изграждане, за проектиране за изграждане на това съоръжение, така наречената пасарелка към Оскрушево. Колеги, с риск да съм досаден ние дълго време се борихме в предни мандати да убедим общинските съветници, че това нещо като част от концепцията за централна градска част е изключително важно за всички жители на община. За съжаление не успяхме да убедим колегите от опозицията в предходни мандати. За наша радост имаше в този мандат общински съветници, които мислеха държавнически, приехме това решение и в момента ние можем и имаме уникалната възможност наистина да изградим това съоръжение, ако общинска администрация в лицето на кмета на общината, разбира се успее да осигури финансиране. Аз мисля, че това са изключително важни неща с оглед на предстоящо отваряне и на КПП-то, виждате колко бързо се случва строителство на обходния път. Този проблем със сигурност е доста по-належащ. Така че, когато общинска администрация прави предложение вероятно доста задълбочено така са изследвали проблемите, които нали са предвидили да бъдат решени в тази актуализация. Естествено предложението, което вие сте направили, ако не го оттеглите ще го подложим на гласуване и всеки от нас ще гласува по един или друг начин. Но повярвайте ми колеги, общинска администрация с малкия ресурс, с който разполага трябва да решава проблемите на цялата община. Така че моето предложение е наистина, така както пое ангажимент кмета на общината за следващия бюджет, за следваща бюджетна година да бъдат предвидени средства не само за това, което вие предлагате господин Михтарски. Нашите деца също отиват всеки ден по тоя разбит път до пешеходния мост към гимназията, всички сме потърпевши, така че това е нещо много важно и съм сигурен, че ще намери решение проблема още в началото на следващата година. А по отношение на тези 20 000 лв., защото господин Михтарски, аз усетих вашата закачка, не назовахте поименно откъде да се вземат. Вижте пак ще се върна там - не бива да политизираме, да предстоят така предизборни времена, не бива да политизираме нещо толкова важно. Общинска администрация много коректно е направила отчета за изразходените средства, събираемост, изразходване на средства. Мисля, че най-малкото от така… от едно уважение към труда на тия хора ние трябва да подкрепим това предложение, което са ни дали, да им дадем възможност да довършат, това което са започнали в тази година, за да можем всички в края на годината да се поздравим с добре свършена работа. Така, че моята молба е наистина всички да бъдем на нивото на държавници, такива каквито нали от всички нас се очаква да бъдем! Ако нямате други… Да, господин Михтарски искате някаква реплика? Лично обяснение, добре! Благодаря Ви! Заповядате!“

Господин Михтарски – „Уважаеми господин Председател, ще помоля моите думи да не бъдат тълкувани или поне моите чувства. Никога не бих си позволил да се заигравам, нито с чувствата, нито се емоциите на хората. Винаги ще поставям въпроси, поставени ми от хората. Нямам пристрастие към никое населено място, винаги когато някой ми е потърсил по някакъв проблем, аз съм се отзовавал. Имам куража да застана срещу всеки и да кажа истината, такава каквато е. Не претендирам да съм на висотата, на който и да е държавник. Аз съм част от хората, винаги ще останат там, не се издигам никъде и не искам. Искам проблемите да бъдат решени, защо? Защото проблема да кажем с пътя от Чилингировите до моста, ако си спомня господин Кулевски, той предложи в актуализацията на бюджета да бъда включен. Видях, че това не е включено, а смятам че ние трябва да си държим на думата. Сега е моментът и има средства това да бъде направо. Не виждам какъв точно ще се извършва текущ ремонт с 20 000 лв., не е посочено в единия случай. И тук има още един текущ ремонт за 10 000 лв. Бихме могли още от сега да започнем работа. Благодаря Ви!“

Инж. Пехливанов: „Благодаря Ви, господин Михтарски! Господин Кмете??

Господин Кулевски: „Аз пак казвам, че не можем да започнем сега работа. За да се започне работа трябва да се направи КСС, трябва да се направи процедура, трябва да се избере изпълнител и чак тогава да започне работа. Затова и не съм направил предложение. Знам много добре, че поех ангажимент, но в крайна сметка времето няма да ни стигне, за да го завършим този обект и затова съм направил предложение тези средства да бъдат насочени в други дейности. Пак казвам поемам ангажимент, че този проблем ще бъде…този проблем и този обект, реално ще бъде предложен на вашето внимание с новия бюджет, който ще бъда входиран най-вероятно февруари или в крайна на февруари месец следващата година.“

Инж. Пехливанов: „Да!“

Господин Михтарски: „Имайки така дадено обещание от господин Кулевски, аз оттеглям своето предложение.“

Инж. Пехливанов: „Благодаря Ви!

Господин Кулевски: „И аз благодаря!“

Инж. Пехливанов: „Колеги, някой друг? Няма, добре. В такъв случай след като господин Михтарски, така оттегли своето предложение виждаме, че има един истински диалог в комуникацията с общинска администрация, което е нормалното така да бъде. Предлагам първо да подложим на гласуване предложението, което даде господин Малеков, по отношение на това питане, което трябва да отправим, официално питане по повод на писмото, което са изпратили Агенция пътна инфраструктура до кмета на Общината. Който е съгласен да направим едно такова официално питане, с вдигане на ръка, моля да гласува. Благодаря Ви! Против? Няма. Въздържали се? Няма. За протокола:

Общ брой общински съветници: 8

Присъствали: 8

Гласували: 8

За: 8

Против: 0

Въздържали се: 0

Прието е предложението на господин Малеков, да бъде отправено официално запитване до Областния управител и до Агенция пътна инфраструктура – Областно пътно управление, Смолян.

Колеги мисля, че изчерпахме точката. Дебатите приключиха по точката за актуализацията на бюджета

В режим на поименно гласуване, който е съгласен да подкрепим така предложената актуализация на бюджета, моля да гласува:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАНЕ |
| 1. | инж. Венцислав Венциславов Пехливанов | ЗА |
| 2. | д-р Денис Александров Инджов | ЗА |
| 3. | Димитър Радославов Мадански | ЗА |
| 4. | Диан Фиданов Малеков | ЗА |
| 5. | Николина Ангелова Костадинова | ЗА |
| 6. | Александър Еминов Гюров | ЗА |
| 7. | Денис Минков Кедиков | ЗА |
| 8. | Николай Бисеров Михтарски | ЗА |

Общ брой общински съветници: 8

Присъствали: 8

Гласували: 8

За: 8

Против: 0

Въздържали се: 0

**Р Е Ш Е Н И Е № 138**

***Относно:*** *. Актуализация на Бюджет 2024г. към 31.07.2024 г.*

Общински съвет - град Рудозем след като разгледа и обсъди Докладна записка № 169/16.09.2024 г., предложена от кмета на Община Рудозем – инж. Недко Кулеввски и на основание чл.21, ал.1, т.6 от ЗМСМА и чл.124, ал.2 от ЗПФ и във връзка с чл.46 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане и отчитане на бюджета на община Рудозем

След проведено поименно гласуване

**РЕШИ:**

Приема актуализация на Бюджет 2024 г., съгласно Приложение №1.

Планувани са средства в размер на 1 600лв. за покупка на перална машина за детска градина в с. Чепинци.

Средства от Дейност 832 „Служби и дейности по поддържане, ремонт и изграждане на пътища“, §52-03 „Придобиване на друго оборудване, машини и съоръжения“ за сметка на обект изкуствени неравности и повдигнати пешеходни пътеки по РПМ община Рудозем - 100 000 лв. се плануват за:

* В дейност 606 „ Изграждане, ремонт и поддържане на уличната мрежа“ в §10-30 „Текущ ремонт“ 20 000лв, в § 10-20 „Външни услуги“ 40 000 лв., за погасяване на просрочени задължения за снегопочистване и опесъчаване на вътрешни улици.
* В дейност 619 „Други дейности по жилището строителство, благоустройството и регионалното развитие“ в §10-20 „Външни услуги“ 30 000 лв. за механизация и в §10-30 „Текущ ремонт“ 10 000 лв.

Средства от Дейност 738„Читалища“, §51-00 „Основен ремонт на дълготрайни материални активи“ за сметка на съфинансиране на читалища в размер на 243 300 лв. се плануват за:

* В дейност 619 „Други дейности по жилището строителство, благоустройството и регионалното развитие“ в §51-00, ППР и СМР на поливна система на парк в кв.39 – 31 242 лв.
* В дейност 619 „Други дейности по жилището строителство, благоустройството и регионалното развитие“ в §52-03 „Друго оборудване, машини и съоръжения“, ППР на пешеходен надлез към кв.Оскрушево - 55 000 лв.
* В дейност 122 „Общинска администрация“ в §52-01 „Придобиване на компютри и хардуер“ – 3 броя компютри по 1 300 лв./бр./вкл.компютър, монитор, клавиатура и мишка/, или общо 3 900 лв.
* В дейност 606 „ Изграждане, ремонт и поддържане на уличната мрежа“ в §51-00 „Основен ремонт“, ППР на улици, както следва:

1.Улица от „К. П. Войвода“ - 17 000 лв.

2.Улица „Иван Вазов“ – 13 317 лв.

3.Улица Хаджарско, с. Елховец – 15 315 лв.

4.Улица Ела -4 580 лв.

5.Улица Бор – 1 700 лв

6.Улица Бук – 12 720 лв.

7.Улица с. Борие – 20 000 лв.

8.Улица ПТ 42 с. Равнината – 5 724 лв.

9.Улица ПТ 47 с. Равнината – 10 422 лв.

10.Улица Байкушевска – 8 268 лв.

- В Дейност 832 „Служби и дейности по поддържане, ремонт и изграждане на пътища“, §51-00 „Основен ремонт“, ППР на:

1.Път II 86 до мост с. Грамаде - 21 000 лв.

2.Път SML2248 III 8686 Смилян-Букаците-Горово-Витина – Елховец – 23 112 лв.

Благодаря Ви, колеги! Актуализацията за бюджет 2024 г. е приет. С това изчерпваме дневният ред, закривам шестнадесетото извънредно заседание. Благодаря Ви!“

**Председател на Об. С: ……………….........**

**/инж. Венцислав Пехливанов/**

**Техн. сътрудник: .………..……...**

**/Даниела Хаджиева/**